Diari Oficial de la Generalitat Valenciana


Sumari del DOGV 5700, del 11-02-2008 (2008/1583)

ORDE de 16 de gener de 2008, de la Conselleria d'Agricultura, Pesca i Alimentació, per la qual s'establixen les bases reguladores de les ajudes destinades a fomentar la jubilació anticipada dels agricultors i dels treballadors agrícoles a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5700

Data del DOGV
:   11-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/1583


Data del document
:   16-01-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * mà d'obra agrícola
    * agricultora
    * jove agricultor
    * explotació agrària en comú
    * suport econòmic
    * agricultor
    * cooperativa agrícola
    * jubilació anticipada
    * ajuda pública

ORDE de 16 de gener de 2008, de la Conselleria d'Agricultura, Pesca i Alimentació, per la qual s'establixen les bases reguladores de les ajudes destinades a fomentar la jubilació anticipada dels agricultors i dels treballadors agrícoles a la Comunitat Valenciana. [2008/1583]  
EL Reglament (CE) número 1698/2005, del Consell, de 20 de setembre de 2005, relatiu a les ajudes al desenvolupament rural a través del Fons Europeu Agrícola de Desenvolupament Rural (FEADER), creat per mitjà del Reglament (CE) número 1290/2005, ha establit un nou marc general d'ajudes a favor d'un desenvolupament rural sostenible cofinançat per al període 2007-2013.  
Este nou marc jurídic únic que establix el Reglament (CE) número 1698/2005, per a regular les ajudes previstes pel FEADER a favor del desenvolupament rural, es completa amb disposicions d'aplicació a través del Reglament (CE) número 1974/2006, de la Comissió, de 15 de desembre de 2006.  
Entre les ajudes previstes en el Reglament, (CE) número 1698/2005, està la corresponent a la jubilació anticipada dels agricultors i dels treballadors agrícoles, inclosa dins de l'eix 1, eix que comprén les mesures destinades a fomentar el coneixement i la millora del potencial humà.  
Els objectius bàsics d'esta mesura són entre altres, un canvi important en l'estructura de les explotacions transferides, bé per mitjà de la instal·lació en estes de jóvens agricultors, o bé per mitjà de la transferència de l'explotació amb vista a la seua ampliació, la qual cosa contribuïx a millorar la viabilitat de les explotacions així com al rejoveniment de la població agrícola.   
La present orde es dicta en compliment de la normativa comunitària i establix un règim d'ajudes per al foment de la jubilació anticipada dels agricultors i treballadors agrícoles, d'acord amb el Programa de Desenvolupament Rural de la Comunitat Valenciana que descriu i quantifica els objectius, definix les mesures del programa, determina l'impacte econòmic, social i ambiental previsible, i recull la planificació financera per al període de programació distribuït per mesures i exercicis pressupostaris i d'acord amb la Llei 38/2003, de 17 de novembre, General de Subvencions.  
Per això, i en virtut de les facultats que em conferix l'article 35 de la Llei 5/1983, de 30 de desembre, del Consell i l'article 47.3 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat.   
ORDENE  
Article 1. Objecte i àmbit d'aplicació  
Per mitjà d'esta orde s'establix un règim d'ajudes per a fomentar la jubilació anticipada dels agricultors i dels treballadors agrícoles, amb la finalitat d'assegurar uns ingressos als agricultors de major edat que decidisquen cessar en l'activitat agrària, i transmeten la seua explotació, açò fomenta la substitució d'estos per altres agricultors més jóvens que puguen millorar la viabilitat econòmica de l'explotació a què accedixen.   
Les ajudes regulades en la present orde s'aplicaran a tot el territori de la Comunitat Valenciana.  
Article 2. Definicions  
A l'efecte d'aplicació d'estes ajudes, s'entén per:  
a) Cedent: l'agricultor que cesse definitivament en l'activitat agrària amb finalitats comercials i cedisca la seua explotació a un cessionari o bé a un servici o a una entitat de transmissió.  
b) Cessionari agrari: la persona física o jurídica, ja que s'inclouen les cooperatives i les entitats associatives agràries, que succeïsca al cedent al capdavant de l'explotació agrària i que, per eixe motiu, amplie la grandària d'esta, o que prenga en tot o en part les terres cedides pel cedent per a ampliar així la seua pròpia explotació. S'inclouen en el concepte de cessionari agrari els jóvens agricultors, açò és, aquelles persones majors de díhuit anys i menors de quaranta, que exercisquen o pretenguen exercir l'activitat agrària.  
c) Treballadors de l'explotació: les persones que exercisquen la seua activitat a l'explotació del cedent, siguen membres de la família del titular o assalariades i cessen definitivament en l'activitat agrària.  
d) Cessionari no agrari: la persona o l'entitat que es faça càrrec de les terres cedides per a destinar-les a usos forestals, a creació de reserves ecològiques o a altres usos no agraris.  
e) Titular de l'explotació: la persona física o jurídica que exercix l'activitat agrària, que organitza els béns i drets integrants de l'explotació amb criteris empresarials i que assumix els riscos i responsabilitats civils, socials i fiscals que es puguen derivar de la gestió de l'explotació.  
f) Agricultor professional: la persona física que sent titular d'una explotació, almenys, el 50 per cent de la seua renda l'obtinga d'activitats agràries o d'altres activitats complementàries, sempre que la part de renda que procedix directament de l'activitat agrària realitzada a la seua explotació no siga inferior al 25 per cent de la seua renda total i el temps de treball dedicat a activitats agràries o complementàries siga superior a la mitat del seu temps de treball total.  
A estos efectes es consideraran activitats complementàries la participació i la presència com a conseqüència d'elecció pública, en institucions de caràcter representatiu, així com en òrgans de representació de caràcter sindical, cooperatiu o professional, sempre que estos es troben vinculats amb el sector agrari, les de transformació dels productes de la seua explotació i les relacionades amb la conservació de l'espai natural i protecció del medi ambient, igual que les turístiques, cinegètiques i artesanals realitzades a la seua explotació.  
g) Agricultor a títol principal: Agricultor professional que obté almenys el 50 per cent de la seua renda total de l'activitat agrària exercida en la seua explotació i el temps de treball del qual dedicat a activitats no relacionades amb l'explotació és inferior a la mitat del seu temps de treball total  
h) Unitat de treball agrari (UTA): el treball efectuat per una persona dedicada a temps complet, durant un any, a l'activitat agrària.  
i) Explotació agrària: conjunt de béns i drets organitzats empresarialment pel seu titular en l'exercici de l'activitat agrària, primordialment amb finalitats de mercat, i que constituïx, en si mateix, una unitat tecnicoeconòmica.  
j) Hectàrea tipus: superfície compresa per una hectàrea el marge brut estàndard de la qual (MBE) és de 300 euros o el seu equivalent en unitats de bestiar major (UBM). Per a convertir qualsevol superfície al concepte unitari d'hectàrea tipus, s'aplicaran els quadres de marges bruts estàndard (MBE) de l'annex número 1.  
Article 3. Beneficiaris  
Podran ser beneficiaris de les ajudes establides en esta orde:  
a) Els titulars d'explotacions que cessen definitivament en l'activitat agrària, d'ara endavant cedents.  
b) Els treballadors de les explotacions, els titulars de les quals cessen definitivament en l'activitat agrària.  
Article 4. Requisits dels cedents  
Per a tindre dret a les ajudes que s'establixen en esta disposició, els cedents hauran de reunir els requisits següents:  
a) Haver complit 55 anys d'edat, sense haver complit els 65, en la data de sol·licitud. Així mateix, podran sol·licitar l'ajuda aquells que complisquen esta edat mínima dins de l'any civil en què se sol·licite l'ajuda.  
b) Haver exercit l'activitat agrària durant els deu anys immediatament anteriors al cessament.  
c) Haver cotitzat a qualsevol règim del sistema de la Seguretat Social un període previ tal que els permeta completar, al complir els seixanta-cinc anys, almenys els anys necessaris per a tindre dret a percebre la pensió de la Seguretat Social.  
d) Estar al corrent de les seues obligacions fiscals i amb la Seguretat Social.  
e) Transmetre la seua explotació en cas de ser propietaris a un o més cessionaris.  
f) Cessar definitivament en l'activitat agrària amb finalitats comercials.  
Article 5. Requisits dels cessionaris agraris  
1. Podran ser cessionaris agraris les persones següents:  
a) Les persones físiques titulars d'explotacions agràries amb preexistència d'un any abans de la data del compliment del cessament en l'activitat agrària pel cedent, quan reunisquen els requisits següents:  
- No haver complit els cinquanta anys d'edat en la data de sol·licitud del cessament del cedent.  
- Posseir un nivell de capacitació professional suficient, per a la determinació del qual es conjugaran criteris de formació lectiva i d'experiència professional.  
- Estar donat d'alta en el règim especial agrari de la Seguretat Social o en el règim especial de treballadors per compte propi o autònoms en funció de la seua activitat agrària i haver cotitzat en estos règims durant un període mínim d'un any.  
- Exercir o passar a exercir, com a conseqüència de l'augment de dimensió de la seua explotació, l'activitat agrària com a agricultor professional.  
b) Els treballadors del sector agrari que, no sent titulars d'una explotació, complisquen els requisits previstos en el paràgraf a.   
c) Els agricultors jóvens, definits per la Llei 19/1995, de 4 de juliol, de Modernització de les Explotacions Agràries, com aquelles persones majors de díhuit anys i menors de quaranta anys, que exercisquen o pretenguen exercir l'activitat agrària.   
d) Les cooperatives, les entitats associatives agràries, les entitats de cultiu i l'explotació en comú.  
2. En qualsevol dels casos, els cessionaris s'han de comprometre a exercir l'activitat agrària com a agricultors professionals i a mantindre l'explotació que resulta de la transmissió o l'explotació equivalent durant un termini no inferior a cinc anys. Si abans de transcórrer els cinc anys, el cessionari abandona l'activitat agrària, l'explotació transmesa s'haurà de posar a disposició d'un altre cessionari que complisca tots els requisits esmentats en esta orde, o del servici o l'entitat de transmissió per a la seua reassignació, fins a completar el període.  
3. A l'efecte d'esta norma, en cap cas un cònjuge pot ser cessionari de l'altre cònjuge.  
Article 6. Requisits dels treballadors  
Els treballadors de les explotacions, els titulars de les quals cessen en l'activitat agrària amb finalitats comercials per a poder ser beneficiaris de les ajudes, hauran de complir els requisits següents:  
a) Haver complit els cinquanta-cinc anys d'edat sense haver complit els seixanta-cinc en la data de la sol·licitud del cedent. També podran sol·licitar les ajudes aquells que complisquen esta edat mínima dins de l'any civil en què se sol·licita l'ajuda.  
b) Haver cotitzat en qualsevol règim del sistema de la Seguretat Social durant un període previ que els permeta completar, al complir els seixanta-cinc anys, almenys els anys necessaris per a tindre dret a percebre la pensió de la Seguretat Social, i dels quals els dos anteriors al cessament hagen sigut ininterromputs.   
c) Haver dedicat almenys la mitat del seu temps de treball a l'activitat d'ajuda familiar o de treballador agrari a l'explotació, en els cinc anys anteriors.  
d) Estar al corrent de les seues obligacions fiscals i amb la Seguretat Social.  
e) Haver treballat a l'explotació agrària del cedent com a mínim durant el temps equivalent a tres anys de treball a temps complet durant els cinc anys que precedixen a l'inici del cessament del titular.  
Article 7. Requisits de les explotacions dels cedents  
L'explotació del cedent ha de reunir els requisits següents:  
a) Ha de tindre una dimensió mínima de 12 hectàrees tipus. Per a calcular la dimensió de l'explotació i estimar el dret a l'ajuda, es tindran en compte els béns privatius i de guanys d'ambdós cònjuges que constituïsquen l'explotació, sempre que este últim autoritze la cessió, en cas contrari el cedent no tindrà dret a ajuda.  
b) No haurà d'utilitzar més de dos unitats de treball assalariat, ni estes sobrepassar l'aportació de mà d'obra familiar.   
c) No haurà d'haver experimentat una reducció en la superfície superior al 20 per cent en els dos últims anys anteriors a la sol·licitud de la jubilació anticipada, excepte quan el cessionari siga fill/-a del titular i haguera rebut, amb anterioritat a la jubilació anticipada, part de l'explotació.   
d) Les explotacions en què accedisca a la jubilació anticipada un treballador agrícola posseiran una capacitat d'ocupació de mà d'obra superior a 1 UTA, excepte en el cas que el treballador s'haja dedicat al treball d'ajuda familiar.  
Article 8. Requisits de l'explotació del cessionari i resultant  
a) Si el cessionari és titular d'explotació preexistent, la dimensió mínima ha de ser de 16 hectàrees tipus.  
b) Si el cessionari és un agricultor jove que s'instal·la amb motiu del cessament, o un treballador, haurà d'ampliar l'explotació que rep del cedent amb una dimensió mínima equivalent a 12 hectàrees tipus, dins dels quatre anys següents a la seua instal·lació.  
c) L'explotació que resulte ha de tindre una rendibilitat per UTA igual o superior al 35 per cent de la renda agrària de referència.  
L'estudi de viabilitat que per a cada explotació s'haurà de realitzar, avaluarà, almenys, la millora de la viabilitat de l'explotació resultant en un període de cinc anys.  
Article 9. Transmissió de cedents a cessionaris o a servicis o entitats de transmissió  
Per a accedir a les ajudes previstes en l'article 10 d'esta orde s'hauran de complir les condicions següents:   
1. En les transmissions a cessionaris agraris o a servicis o entitats de transmissió, el cedent ha de transmetre la base territorial de la seua explotació, així com tots els drets, quotes, quantitats de referència i concessions administratives destinades tant a la part agrícola com a la ramadera, a una o més persones o entitats que complisquen els requisits de cessionaris agraris previstos en l'article 5.   
Si al cessionari de l'explotació no li resultara factible l'assumpció dels compromisos adquirits amb l'administració pel cedent, sempre que el cedent haja complit una part significativa d'estos, no li serà exigible el reemborsament de les ajudes percebudes.  
No obstant allò que s'establix el paràgraf primer, el cedent podrà continuar explotant, com a màxim, un 10 per cent de la superfície agrícola de la seua explotació, sense superar una hectàrea i una unitat de bestiar major, per a dedicar-la al consum familiar sense finalitats comercials, i no podrà ser subvencionada en el marc de la política agrícola comuna. Podrà, a més, disposar de les superfícies ocupades per construccions, sempre que les empre com a vivenda permanent.   
2. L'explotació o la part que siga propietat del cedent s'ha de transmetre, a excepció, si és el cas, de les superfícies que es conserven en virtut del tercer paràgraf del punt 1 anterior, en propietat, o cedir-la en arrendament per un termini no inferior a cinc anys, comptats a partir de la resolució de l'expedient, i sempre superior al període de temps transcorregut entre la data de cessament i el moment en què el cedent complisca seixanta-cinc anys. La transmissió en propietat es formalitzarà en escriptura pública. En cas d'arrendament es formalitzarà també per mitjà d'escriptura pública o contracte privat degudament liquidat.  
3. Quan el cedent no siga propietari de tota o part de l'explotació haurà de resoldre els contractes d'arrendament que afecten a l'activitat productiva de l'explotació, i transferirà les terres al propietari a condició que es pose fi a l'arrendament i es complisquen els requisits aplicables al cessionari establits en l'article 5 d'esta orde.   
4. Les terres transmeses pel cedent tant a cessionaris agraris com a organismes que posteriorment les reassignen a cessionaris que complisquen els requisits establits en esta orde, hauran d'utilitzar-se en condicions compatibles amb el manteniment o la millora del medi ambient i de l'espai rural amb especial compliment de les normes mínimes de medi ambient, higiene i benestar dels animals.  
Article 10. Règim d'ajudes  
1. Els cedents percebran fins aconseguir la jubilació definitiva i, com a màxim, fins al dia en què complisquen els 65 anys d'edat:  
a) Una indemnització anual, l'import de la qual es fixarà anualment. I que variarà segons el cedent siga:  
- Cedent amb cònjuge a càrrec.  
Als efectes previstos en este article, s'entendrà que hi ha cònjuge a càrrec del beneficiari quan convisca amb este i depenga econòmicament d'este. No existirà dependència econòmica quan el cònjuge exercisca activitat remunerada, per compte propi o alié, o perceba pensió del sistema de la Seguretat Social, prestació o subsidi de desocupació o qualsevol altra prestació pública anàloga.   
- Cedent sense cònjuge a càrrec.  
- Cedent el cònjuge del qual cessa com a treballador de l'explotació.   
b) Una prima anual complementària per hectàrea tipus que transmeta o cedisca de l'explotació. Si el cedent transmet en propietat el 100 per cent de la seua propietat a l'explotació, percebrà un 20 per cent més en la prima anual complementària per hectàrea tipus.  
2. Els cedents percebran, si és el cas, un complement anual de jubilació, des del dia en què accedisquen a la jubilació definitiva i, com màxim, des del dia en què complisquen els seixanta-cinc anys, fins que complisquen els setanta anys d'edat.  
El període total d'ajudes per jubilació anticipada i complement anual de jubilació no podrà excedir de quinze anys.  
El complement anual de jubilació, serà el resultat de sumar la indemnització anual i la prima anual complementària per hectàrea tipus, que correspon a l'any en què es jubila el cedent, descomptant de la quantitat resultant, la quantia de la jubilació definitiva de la Seguretat Social i les quotes abonades a la Seguretat Social en els últims dotze mesos.   
3. Quan una explotació siga transferida per diversos cedents, els imports d'indemnització anual i prima complementària, així com, si és el cas, el complement anual de jubilació, previstos en els apartats 1 i 2, es repartiran entre ells, proporcionalment, a la seua coparticipació a l'explotació.  
4. Els treballadors que s'acullen a les ajudes percebran una indemnització anual, l'import de la qual es fixarà anualment. La indemnització anual la podran percebre fins aconseguir la jubilació definitiva i, com a màxim, fins al dia en què complisquen els 65 anys d'edat. Només es concedirà indemnització a un treballador per explotació, i tindran preferència els treballadors per compte alié sobre els familiars i dins d'estos, si haguera més d'un, el més antic; i en el cas d'igualtat, el de major edat.  
5. Els cedents que transferisquen la seua explotació a cessionaris que siguen entitats per al cultiu i l'explotació en comú, les quantitats a percebre podran ser augmentades en un percentatge que es fixarà d'acord amb les quanties pressupostàries.   
Les quanties previstes no superaran en cap cas els límits establits en l'annex del Reglament (CE) número1698/2005, del Consell.  
Article 11. Sol·licituds de l'ajuda del cedent i dels treballadors agrícoles  
1. Mitjançant una resolució del director de l'Agència Valenciana de Foment i Garantia Agrària, es realitzarà la convocatòria pública de les ajudes regulades en la present orde, d'acord amb allò que s'establix en l'article 13 de Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària. La resolució es publicarà en el Diari Oficial de la Comunitat Valenciana.  
2. Tant cedents com treballadors agrícoles d'una explotació, el titular de la qual cessa en l'activitat agrària, sempre que complisquen els requisits dels articles 4 i 6 de la present orde, podran accedir a l'ajuda per mitjà de la sol·licitud que es presentarà emplenant els models que es facilitaran en impresos normalitzats per les oficines de la CAPA, o en la seua pàgina web (http:www.gva.es) en els llocs i les formes a les quals es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Els beneficiaris d'esta línia d'ajudes, comunicaran a l'òrgan concedent en la sol·licitud d'ajudes, així com en qualsevol altre moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. En el cas que l'obtenció d'altres ajudes s'efectue durant la tramitació de l'expedient, esta comunicació s'haurà d'efectuar tan prompte com es conega i, en tot cas, amb anterioritat a la justificació de l'aplicació donada als fons a rebre.  
Article 12. Criteris de prioritat  
La concessió de les subvencions recollides en esta orde de bases s'ajustarà al procediment de concurrència competitiva a què es fa referència en l'article 22 de la Llei 38/2003, de 17 de novembre, General de Subvencions.  
En el cas que les sol·licituds d'ajuda superen els limites pressupostaris, s'aplicaran els criteris de prioritat següents:  
1) El cedent que transmeta l'explotació a una entitat de cultiu i explotació en comú.  
2) El cedent que transmeta l'explotació a un cessionari que s'instal·le per primera vegada com a agricultor jove, d'acord amb la normativa reguladora d'estes ajudes.  
3) El cedent major de seixanta anys.  
4) El cedent l'explotació del qual s'aculla a un pla de reestructuració sectorial establit pel Ministeri d'Agricultura, Pesca i Alimentació o per la conselleria d'Agricultura, Pesca i Alimentació.   
5) El cedent que transmeta tota l'explotació en règim jurídic de propietat.  
6) El cedent l'explotació del qual estiga ubicada en zona desfavorida beneficiària de la indemnització compensatòria.  
En cas d'empat s'atendran per orde cronològic segons la data de registre d'entrada de les sol·licituds.  
Article 13. Règim d'incompatibilitats  
1. La percepció de les ajudes establides en este programa és incompatible amb:  
a) La condició de pensionista per jubilació en qualsevol règim de la Seguretat Social o sistema de pensions finançat totalment o parcialment amb recursos públics.  
b) La condició de pensionista per incapacitat permanent, finançat totalment o parcialment amb recursos públics.  
c) Si el beneficiari de les ajudes percep prestacions per maternitat, incapacitat temporal, incapacitat permanent en règims compatibles o altres prestacions de caràcter periòdic de la Seguretat Social, les seues quanties seran deduïdes de l'import de les ajudes.  
d) Qualsevol ajuda vinculada amb l'activitat agrària que siga finançada amb recursos públics.  
2. Són compatibles amb la percepció de les ajudes les prestacions familiars per fill a càrrec i per pensió de viudetat.  
3. L'activitat agrària, realitzada pel cedent, sense fins comercials, no serà subvencionable en virtut de la política agrària comuna.  
Article 14. Tramitació   
1. La instrucció del procediment correspon a les direccions territorials de la conselleria d'Agricultura, Pesca i Alimentació, que realitzaran d'ofici totes les actuacions que consideren necessàries per a la determinació, el coneixement i la comprovació de les dades en virtut de les quals haja de pronunciar-se la resolució.   
2. L'avaluació de les sol·licituds, d'acord amb els criteris establits en l'article 12 d'esta orde, serà efectuada per l'òrgan col·legiat previst en este apartat i constituït pel cap del Servici de Gestió Agrària Sostenible, el cap de secció i un tècnic de l'esmentat servici.  
3. Després de la valoració de l'expedient tramitat, l'òrgan col·legiat formularà la proposta de concessió a l'òrgan concedent a través de l'òrgan instructor.  
Article 15. Resolució  
La competència per a la resolució de les ajudes regulades en esta orde serà del director/a general amb competències en matèria de foment de la competitivitat de les explotacions agràries i ramaderes i l'increment de la seua sostenibilitat, per delegació de l'Acord de 31 de juliol de 2007, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la conselleria d'Agricultura, Pesca i Alimentació (DOCV núm. 5588, de 30.08.2007).  
La resolució de concessió indicarà expressament que l'ajuda concedida està subvencionada pel FEADER en virtut del Programa de Desenvolupament Rural de la Comunitat Valenciana 2007-2013, i s'emmrca en l'Eix 1 "Augment i competitivitat del sector agrícola i forestal".  
El termini màxim per a notificar la resolució serà de sis mesos comptadors des de la data de publicació de la convocatòria anual. Transcorregut el termini màxim sense que s'haja notificat resolució expressa, els interessats podran entendre desestimada la seua sol·licitud per silenci administratiu, de conformitat amb les disposicions de l'article 44 de la Llei 30/92, de Règim Jurídic de les Administracions Públiques i del Procediment Administratiu Comú. Quan els titulars facen els 55 anys després de la finalització del termini de sol·licituds, la data de la resolució serà posterior al compliment d'esta edat, d'acord amb el que s'establix en l'apartat a de l'article 4 d'esta orde.  
Davant de la dita resolució, procedirà el recurs de reposició davant del director de l'Agència de Foment i Garantia Agrària, en el termini d'un mes comptador des de l'endemà d'aquell en què tinga lloc la notificació, de conformitat amb el que s'establix en els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, o directament un recurs contenciós administratiu en el termini de dos mesos, comptadors des de l'endemà de la notificació, de conformitat amb el que s'establix en els articles 10 i 46 de la Llei de la Jurisdicció Contenciosa Administrativa.  
Article 16. Certificació dels compromisos contrets  
El cedent haurà de complir el seu compromís de transmissió de l'explotació en un termini de sis mesos, comptadors a partir de l'endemà de la data de recepció de la resolució, excepte petició justificada i la seua aprovació corresponent. El cedent ho comunicarà, dins d'este termini, a la conselleria d'Agricultura, Pesca i Alimentació, i per a procedir a la certificació del compliment dels compromisos caldrà tindre constància en l'expedient de la documentació següent:   
1. Acreditació de la transmissió de l'explotació al cessionari, amb les condicions expressades en l'article 9 d'esta orde. En cap cas la transmissió de l'explotació podrà realitzar-se amb anterioritat a la concessió de l'ajuda, i per això no s'admetran documents de transmissió de titularitat anteriors a la data de la resolució de l'expedient.  
2. Declaració de l'últim exercici d'IRPF.  
3. Justificació del pagament de les quotes mensuals pagades a la Seguretat Social des de la sol·licitud fins a la certificació que no s'hagen aportat abans, o certificat de la Direcció de la Tresoreria General de la Seguretat Social de trobar-se al corrent de pagament.  
4. Declaració censal de cessament en l'activitat agrària, presentat en l'Agència Estatal d'Administració Tributària, i en el cas d'activitats que ho exigisquen, declaració de baixa en l'impost d'activitats econòmiques.  
5. Acreditació de la transferència de tots els drets de l'explotació agrària.  
6. Llibre d'explotació ramadera, si és el cas, a nom del cessionari.  
7. En el cas que el cedent tinga resolt l'expedient amb cònjuge a càrrec seu, haurà de constar que el cònjuge no es troba donat d'alta en cap règim de la Seguretat Social en el moment de la certificació dels compromisos. La documentació necessària per a esta justificació serà un informe de vida laboral del cònjuge i la declaració de l'IRPF corresponent.  
La falta de justificació d'este compromís, dins del termini establit, comportaria la minoració de la subvenció concedida, i el cedent passaria a percebre la quantitat corresponent a cedent sense cònjuge a càrrec seu.  
El dret a la percepció de les ajudes aprovades tindrà efecte a partir del primer dia del mes següent de la data del compliment dels compromisos.  
El beneficiari està obligat a comunicar a l'administració qualsevol canvi que afecte els compromisos adquirits i modifique la seua condició de beneficiari.   
Article 17. Situació dels beneficiaris respecte de la Seguretat Social  
Una vegada certificat el compliment de compromisos, els cedents i treballadors tenen l'obligació d'informar la Direcció Provincial de la Tresoreria General de la Seguretat Social de la seua situació de beneficiaris de les ajudes a la jubilació anticipada en l'activitat agrària.  
Durant el període de percepció de les ajudes regulades en esta disposició, el beneficiari estarà considerat en situació assimilada a la d'alta, amb l'obligació de cotitzar en el corresponent règim del sistema de la Seguretat Social.  
A l'efecte de determinar-ne les quotes, s'aplicaran les bases i els tipus que en cada moment estiguen establides en el règim de la Seguretat Social de què es tracte. Estes quotes seran ingressades directament pels beneficiaris de les ajudes.  
Article 18. Finançament  
El pagament de les ajudes es farà a càrrec de la línia pressupostària corresponent al capítol IV de l'Agència de Foment i Garantia Agrària, línia SE832000 (fons FEADER), que corresponen a l'aplicació a la Comunitat Valenciana de la política agrària comunitària, amb els límits pressupostaris que s'indicaran en cada resolució anual de convocatòria de les ajudes.  
Article 19. Règim de control i reintegrament de les ajudes  
La Direcció General de Producció Agrària, en compliment del Reglament (CE) núm. 1975/2006, de la Comissió, de 7 de desembre, realitzarà la gestió i el control de la totalitat de les sol·licituds d'ajuda, i establirà controls administratius que garantisquen el compliment dels criteris d'admissibilitat d'estes i el respecte per la normativa comunitària i estatal vigent.   
Estos controls administratius proporcionaran prou garanties de legalitat i regularitat dels pagaments.  
Els beneficiaris de les ajudes se sotmetran, a més, a controls sobre el terreny, que realitzarà l'autoritat de gestió, així com qualsevol altra actuació de comprovació i control financer que corresponga a la Intervenció General i a qualsevol altre organisme de la Comissió amb competències de control de fons FEADER, i aportaran la informació que els siga requerida en l'exercici d'estes actuacions.  
Els controls sobre el terreny es podran suprimir després del primer pagament, sempre que els controls administratius proporcionen prou garanties de legalitat i regularitat dels pagaments.  
No obstant això, després del primer pagament s'establiran controls administratius que garantisquen la legalitat i regularitat dels pagaments (article 29 del Reglament CE núm. 1975/2006).   
De conformitat amb el que s'establix en l'article 9 del Reglament CE núm. 885/2006, els justificants de les despeses finançades i dels ingressos assignats que haja de recopilar el FEADER es mantindran a disposició de la Comissió almenys durant els tres anys següents a aquell en què l'organisme pagador realitze el pagament final.  
Si es produïx la defunció d'un beneficiari, els familiars estan obligats a comunicar-ho a la conselleria d'Agricultura, Pesca i Alimentació. Les persones que perceben indegudament ajudes després de la defunció d'un beneficiari estan obligades a reintegrar-les, augmentades amb l'interés legal dels diners i sense perjudici de l'exigència de responsabilitats, d'acord amb la normativa vigent.  
L'incompliment dels compromisos per part del cedent, llevat de causes de força major degudament justificades per escrit, així com la falta de col·laboració en les labors de control, donarà lloc al reintegrament de les quantitats ja percebudes incrementades amb l'interés legal corresponent al temps transcorregut entre la notificació de l'obligació de reintegrament i el reintegrament d'estes.  
La recuperació dels pagaments indeguts es realitzarà d'acord amb el procediment de reintegrament establit per l'Organisme Pagador en aplicació de l'article 73 del Reglament (CE) núm. 796/2004, de la Comissió, i subsidiàriament s'aplicarà el que s'establix en la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Article 20. Revisió  
Tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió.  
Article 21. Publicitat de les ajudes  
Com a mínim una vegada a l'any, l'Agència Valenciana de Foment i Garantia Agrària, com a autoritat competent de gestió del Programa de Desenvolupament Rural de la Comunitat Valenciana, publicarà en versió electrònica o impresa la llista de beneficiaris de les ajudes, les denominacions de les operacions subvencionades i els imports de les ajudes públiques assignades a estes operacions.  
Article 22  
La concessió de les ajudes previstes en esta orde queda supeditada a l'aprovació per part de la Comissió Europea del Programa de Desenvolupament Rural de la Comunitat Valenciana.   
El règim jurídic de les subvencions previstes en esta orde haurà d'aplicar-se d'acord amb el Marc Nacional de Desenvolupament Rural 2007-2013 i amb el Programa de Desenvolupament Rural per a la Comunitat Valenciana 2007-2013, i es procedirà a la modificació d'esta orde, una vegada aprovats estos, si resulta necessari per a adequar-la al seu contingut.  
DISPOSICIÓ FINAL  
Esta orde entrarà en vigor el mateix dia que es publique en el Diari Oficial de la Comunitat Valenciana.  
València, 16 de gener de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
ANNEX NÚM. 1  
TAULA DE MARGES BRUTS ESTÀNDARD (MBE)  
Comunicació de la Comissió relativa als marges bruts estàndard (MBE) per a les diferents especulacions agrícoles (2000/C 179/01) que s'aplicaran per al càlcul de les dimensions de les explotacions.  
Codi Activitat productiva Euros (1)  
D/01 Foment i espelta 449   
D/02 Blat dur 514   
D/03 Ségol 304   
D/04 Ordi 330   
D/05 Civada o avena 223   
D/06 Dacsa en gra 1.412   
D/07 Arròs 2.039   
D/08 Altres cereals 430   
D/09 Llegums   
D/09a Llegums seques en cultiu pur per a farratge 502   
D/09b Altres 481   
D/10 Creïlles 3.177   
D/11 Remolatxa sucrera 1.964   
D/12 Plantes d'escarda farratgeres 663   
D/13 Plantes industrials   
D/13a Tabac 5.280   
D/13b Llúpol 4.349   
D/13c Cotó 2.419   
D/13d Altres plantes oleaginoses o tèxtils i altres plantes industrials   
D/13d3- Canya de sucre   
D/13di Llavors oleaginoses 413   
D/13di1 Colza i llavor de nap 281   
D/13di2 Gira-sol 334   
D/13di3 Soia 431   
D/13dii Plantes medicinals, aromàtiques i espècies 2.676   
.D/14a Hortalisses fresques, melons, maduixes cultivades en terres de llaurada 3.397   
D/14b Hortalisses fresques, melons, maduixes en cultius hortícoles 5.774   
D/15 Hortalisses fresques, melons, maduixes d'hivernacle 20.140   
D/16 Flors i plantes ornamentals (no inclosos els vivers) en cultius hortícoles 5.832   
D/17 Flors i plantes ornamentals (no inclosos els vivers) d'hivernacle 19.272   
D/18 Plantes farratgeres   
D/18a Praderies i pastius temporals 232   
D/18b Altres plantes farratgeres 421   
D/19 Llavors i plantes de terres llaurades 1.180   
D/20 Altres cultius de terres llaurades 413   
D/21 Guarets sense ajuda financera   
D/22 Guarets en règim d'ajudes sense explotació econòmica 119   
E Horts familiars   
F Praderies i pastius permanents   
F/01 Praderies permanents i pastius, no inclosos els pastius pobres 62   
F/02 Pastius pobres 1   
G/01 Plantacions de fruiters i baies   
G/01a Fruita fresca i baies d'espècies originàries de zones temperades 1901   
G/01b Fruita i baies d'espècies d'origen subtropical 7613   
G/01c Fruits de corfa 625   
G/02 Plantacions de cítrics 3829   
G/03 Oliverars   
G/03a Que produïsquen normalment olives de taula 1164   
G/03b Que produïsquen normalment olives per a oli 607   
G/04 Vinyes   
G/04a Que produïsquen normalment vi de qualitat 896   
G/04b Que produïsquen normalment altres vins 670   
G/04c Que produïsquen normalment raïm de taula 1520   
G/04c Que produïsquen normalment panses 1520   
G/05 Vivers 20906   
G/06 Altres cultius permanents 1682   
G/07 Cultius permanents d'hivernacle 20584   
I/01 Cultius successius secundaris no farratgers   
I/01a Cereals no farratgers 226   
I/01b Llegums no farratgers 242   
I/01c Llavors oleaginoses no farratgeres 283   
I/01d Altres cultius successius de caràcter secundari 235   
I/01d1 Altres cultius successius de caràcter secundari no farratgers   
I/01d Altres cultius successius de caràcter secundari farratgers   
I/02 Xampinyons 4018   
J/01 Equins 95   
J/02 Bovins de menys d'un any   
J/02a Bovins de menys d'un any, mascles 88   
J/02b Bovins de menys d'un any, femelles 88   
J/03 Bovins mascles d'un a dos anys 141   
J/04 Femelles de boví d'un a dos anys 84   
J/05 Bovins mascles de dos anys i més 278   
J/06 Braves de dos anys i més 91   
J/07 Vaquí lleter 697   
J/08 Altres vaquins 238   
J/09 Ovins (de totes les edats)   
J/09a Ovelles 44   
J/09b Altres ovins 23   
J/10 Caprins (de totes les edats)   
J/10a Femelles reproductores de caprí 73   
J/10b Altres caprins 31   
J/11 Garrins de menys de 20 quilos (pes viu) 20   
J/12 Bacones mares de 50 quilos i més 152   
J/13 Altres porcins 21   
J/14 Pollastres per a carn (per cada 100 caps) 117   
J/15 Gallines ponedores (per cada 100 caps) 463   
J/16 Altre aviram (per cada 100 caps) 117   
J/17 Conilles reproductores 47   
J/18 Abelles 49   
J/19 Altres animals   
R/139 Bolets   
R/334 Les altres plantes oleaginoses   
   
Font: Diari Oficial de la Unió Europea C 179 de 27.06.2000   
(1) Les especulacions vegetals s'expressen en euros per hectàrea, llevat dels xampinyons, que ho són per 100 metres quadrats, i els animals, per cap, llevat de les abelles, que ho són per rusc, i l'aviram, per 100 caps.  
\* \* \* \* \*  
ANEJO Nº 1  
 TABLA DE MÁRGENES BRUTOS ESTÁNDAR (MBE)  
Comunicación de la Comisión relativa a los márgenes brutos estándar (MBE) para las diferentes especulaciones agrícolas (2000/C 179/01), que serán de aplicación para el cálculo de las dimensiones de las explotaciones.  
Código Actividad productiva Euros (1)  
D/01 Trigo blando y escanda 449   
D/02 Trigo duro 514   
D/03 Centeno 304   
D/04 Cebada 330   
D/05 Avena 223   
D/06 Maíz en grano 1.412   
D/07 Arroz 2.039   
D/08 Otros cereales 430   
D/09 Legumbres   
D/09a Legumbres secas en cultivo puro para forraje 502   
D/09b Otras 481   
D/10 Patatas 3.177   
D/11 Remolacha azucarera 1.964   
D/12 Plantas de escarda forrajeras 663   
D/13 Plantas industriales   
D/13a Tabaco 5.280   
D/13b Lúpulo 4.349   
D/13c Algodón 2.419   
D/13d Otras plantas oleaginosas o textiles y otras plantas industriales   
D/13d3- Caña de azúcar   
D/13di Semillas oleaginosas 413   
D/13di1 Colza y nabina 281   
D/13di2 Girasol 334   
D/13di3 Soja 431   
D/13dii Plantas medicinales, aromáticas y especias 2.676   
.D/14a Hortalizas frescas, melones, fresas cultivadas en tierras de labor 3.397   
D/14b Hortalizas frescas, melones, fresas en cultivos hortícolas 5.774   
D/15 Hortalizas frescas, melones, fresas de invernadero 20.140   
D/16 Flores y plantas ornamentales (no incluidos los viveros) en cultivos hortícolas. 5.832   
D/17 Flores y plantas ornamentales (no incluidos los viveros) de invernadero 19.272   
D/18 Plantas forrajeras   
D/18a Praderas y pastizales temporales 232   
D/18b Otras plantas forrajeras 421   
D/19 Semillas y plantas de tierras labradas 1.180   
D/20 Otros cultivos de tierras labradas 413   
D/21 Barbechos sin ayuda financiera   
D/22 Barbechos en régimen de ayudas sin explotación económica 119   
E Huertos familiares   
F Praderas y pastizales permanentes   
F/01 Praderas permanentes y pastizales, no incluidos los pastizales pobres 62   
F/02 Pastizales pobres 1   
G/01 Plantaciones de frutales y bayas   
G/01a Frutas frescas y bayas de especies originarias de zonas templadas 1901   
G/01b Frutas y bayas de especies de origen subtropical 7613   
G/01c Frutos de cáscara 625   
G/02 Plantaciones de cítricos 3829   
G/03 Olivares   
G/03a Que produzcan normalmente aceitunas de mesa 1164   
G/03b Que produzcan normalmente aceitunas para aceite 607   
G/04 Viñas   
G/04a Que produzcan normalmente vino de calidad. 896   
G/04b Que produzcan normalmente otros vinos 670   
G/04c Que produzcan normalmente uvas de mesa 1520   
G/04c Que produzcan normalmente pasas 1520   
G/05 Viveros 20771   
G/06 Otros cultivos permanentes 1682   
G/07 Cultivos permanentes de invernadero 20493   
I/01 Cultivos sucesivos secundarios no forrajeros   
I/01a Cereales no forrajeros 226   
I/01b Legumbres no forrajeras 242   
I/01c Semillas oleaginosas no forrajeras 283   
I/01d Otros cultivos sucesivos de carácter secundario 235   
I/01d1 Otros cultivos sucesivos de carácter secundario no forrajeros   
I/01d Otros cultivos sucesivos de carácter secundario forrajeros   
I/02 Champiñones 4018   
J/01 Equinos 95   
J/02 Bovinos de menos de un año   
J/02a Bovinos de menos de un año, machos 88   
J/02b Bovinos de menos de un año, hembras 88   
J/03 Bovinos machos de uno a dos años 141   
J/04 Hembras de bovino de uno a dos años 84   
J/05 Bovinos machos de dos años y más 278   
J/06 Novillas de dos años y más 91   
J/07 Vacuno lechero 697   
J/08 Otros vacunos 238   
J/09 Ovinos (de todas las edades)   
J/09a Ovejas 44   
J/09b Otros ovinos 23   
J/10 Caprinos (de todas las edades)   
J/10a Hembras reproductoras caprino 73   
J/10b Otros caprinos 31   
J/11 Lechones de menos de 20 kilos (peso vivo) 20   
J/12 Cerdas madres de 50 kilos y más 152   
J/13 Otros porcinos 21   
J/14 Pollos para carne (por cada 100 cabezas) 117   
J/15 Gallinas ponedoras (por cada 100 cabezas) 463   
J/16 Otras aves de corral (por cada 100 cabezas) 117   
J/17 Conejas reproductoras 47   
J/18 Abejas 49   
J/19 Otros animales   
R/139 Setas   
R/334 Las demás plantas oleaginosas   
   
Fuente: Diario Oficial de la Unión Europea C 179 de 27.06.2000   
(1) Las especulaciones vegetales están expresadas en euros por hectárea, excepto los champiñones que lo están por 100 metros cuadrados y las animales por cabeza, excepto en abejas que son por colmena y en aves de corral por 100 cabezas.